NaiveNeuron/SloPal huggingface dataset:
Mikloško, Jozef, poslanec NR SR (2014-09-10):
Ďakujem pekne. V roku 1970 som bol prvýkrát v Amerike, práve tam oslavovali dvestoročnicu svojej nezávislosti, americkej ústavy, bolo to veľkolepé. Odvtedy som tam bol mnohokrát a už tam viac nepôjdem, nemám tam čo robiť. To, že ich ústava „for the people, to the people“ stále platí a že prakticky ju nenovelizovali, to je veľmi dôležité a záslužné. Slovenská ústava sa pripravovala dlho pred našou samostatnosťou, mesiace nad ňou sedela komisia. Ale potom pán Mečiar prišiel a za tri mesiace spravil novú, túto našu. Pamätám sa na 1. september, keď ešte platila federálna ústava a pán Mečiar, Gašparovič, Ftáčnik a Bajan a ďalší niesli ústavu tuná a tak ďalej. Odvtedy sa 12-krát novelizovala, všetci vieme, že je tam veľa zádrhelov aj ich stále ešte veľa bude, pokiaľ sa nevrátime k nej ako k celku. Čo sa týka vody, skutočne začalo to na ulici, začali demonštrácie, podpisovky, tí ľudia, kupodivu, boli celkom slušní, boli to mladí ľudia, ktorí iste vedeli, čo chcú. Tí nás vlastne upozornili aj mňa osobne, o čo sa jedná, a po tejto diskusii naraz sa novelizovala ústava, po vzájomnom podozrievaní, či chceme predať, alebo nechceme, naraz sa povedalo, že sa novelizuje ústava, čo sa mi zdalo troška trápne, lebo sto vecí je takých, čo by sa malo v ústave ešte novelizovať, ale tie si nevšímame. Ja by som povedal, že toto nie je zlá novela, ale ja by som možno k 25. výročiu novembra vyslovil návrh na diskusiu celkove o našej ústave, ktorá má ešte veľa zádrhov. Teraz nejde opozícia – koalícia, dobrí – zlí a tak ďalej, ale skúsiť ju naozaj prispôsobiť všetkým kritériám, ktoré na normálnu ústavu štátu Európskej únie platia. A tá naša ústava, žiaľ, takáto ešte... (Prerušenie vystúpenia časomerom.)
A. Záborská, poslankyňa: (2001-12-19):
Môžete dať hlasovať. J. Migaš, predseda NR SR: Prezentujme sa a hlasujme. Hlasujeme. (Hlasovanie.) Prezentovalo sa 78 poslancov, za 76, proti nikto, zdržal sa 1, nehlasoval 1. Konštatujem, že Národná rada pridelila návrh zákona výborom, určila gestorský výbor a lehotu výborom na prerokovanie návrhu zákona v druhom čítaní. Budeme pokračovať. R. Kováč, minister zdravotníctva SR: Ešte raz, úprimná vďaka všetkým a pokojné sviatky. (Potlesk.) J. Migaš, predseda NR SR: Budeme pokračovať hlasovaním o vládnom návrhu zákona. Ja to uvediem. Mali by sme hlasovať o vládnom návrhu zákona o povolaní sestry a o povolaní pôrodnej asistentky, o Slovenskej komore sestier a pôrodných asistentiek a o zmene a doplnení zákona Národnej rady číslo 14/1992 Zb. o Slovenskej komore stredných zdravotníckych pracovníkov a o Slovenskej komore zubných technikov . Mám návrh. Podpredseda výboru pre zdravotníctvo na základe odporúčania výboru podal návrh, aby sa bod 67 schváleného programu, v ktorom je prvé čítanie o tomto vládnom návrhu zákona, vypustil z programu schôdze s tým, že bude zaradený na návrh programu schôdze Národnej rady začiatkom 29. januára 2002. Je to tak, pán podpredseda? Čiže, berieme to. Dávam o tomto návrhu hlasovať. Hlasujeme. Hlasujeme, aby tlač 1248 prvé čítanie bolo hlasovanie odložené na január budúceho roku. Tak navrhol gestorský výbor. (Hlasovanie.) Prezentovalo sa 82 poslancov, za 76 poslancov, proti nikto, zdržal sa 1, nehlasovalo 5. Konštatujem, že sme návrh schválili. Ďalej hlasujeme o vládnom návrhu zákona o ochrane pamiatkového fondu , tlač 1135, v druhom čítaní. Spoločným spravodajcom je pán poslanec Kužma. Čiže sme v druhom čítaní. Hlasujeme o vládnom návrhu zákona o ochrane pamiatkového fondu, tlač 1135, v druhom čítaní. Pán spravodajca, nech sa páči.
Sloboda, Radovan, poslanec NR SR (2021-09-21):
Ďakujem za slovo, pán predsedajúci. Vážené pani poslankyne, páni poslanci, k tomuto návrhu zákona podávam pozmeňujúci návrh. Pozmeňujúci návrh má za cieľ spresniť kompetencie orgánov akadémie, zabezpečiť napĺňanie zákona o ochrane osobných údajov, či legislatívno-technicky upraviť znenie, číslovanie paragrafov a vypustiť nadbytočnú špecifikáciu. Teraz pozmeňujúci návrh prečítam. Pozmeňujúci návrh k návrhu zákona (tlač 557): K čl. I 1. V bode 6 § 8 ods. 7 písm. g) sa za slová „rozdelenie organizačnej zložky organizácie alebo jej zrušenie“ vkladá čiarka a slová „ak pravidlá podľa písmena f) určujú, že snem akadémie takýto návrh predsedníctva akadémie schvaľuje“ a časť vety za bodkočiarkou znie: „ak ide o organizáciu podľa § 21a ods. 11, návrh na zriadenie, zlúčenie, splynutie, rozdelenie organizačnej zložky organizácie alebo jej zrušenie schvaľuje vždy.“ 2. V bode 7 sa v § 8 za odsek 9 dopĺňa nový odsek 10, ktorý znie: „(10) Akadémie sa na účely ochrany a spracúvania osobných údajov považuje za prevádzkovateľa podľa osobitných predpisov.10a) Osobné údaje osôb prítomných na zasadnutí snemu akadémie sa spracúvajú v rozsahu meno, priezvisko, pracovné alebo iné zaradenie, hlas a obrazová podobizeň.“ Poznámka pod čiarou k odkazu 10a) znie: „10a) Čl. 4 ods. 7 nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 4. 5. 2016) v platnom znení.“ „§ 5 písm. o) zákona č. 18/2018 Z. z. o ochrane osobných údajov a o zmene a doplnení niektorých zákonov.“ V súvislosti s doplnením nového odseku sa primerane upraví úvodná veta novelizačného bodu. Súčasne sa v čl. I bod 8 v § 9 ods. 3 písm. b) nad slovom „predpisu“ odkaz „10a)“ nahradí odkazom „10b)“ a zároveň sa upraví úvodná veta k poznámke pod čiarou a označenie poznámky pod čiarou. 3. V bode 11 § 10 ods. 5 písm. f) štvrtom bode sa za slovo „likvidáciou“ vkladajú slová „alebo zriadenie, zlúčenie, splynutie, rozdelenie organizačnej zložky organizácie alebo jej zrušenie, ak pravidlá podľa § 8 ods. 7 písm. f) určujú, že snem akadémie takýto návrh predsedníctva akadémie schvaľuje“, za číslom „11“ sa vypúšťa slovo „aj“ a na konci sa pripájajú tieto slová: „predkladá vždy“. 4. Za bod 12 sa vkladá nový bod 13, ktorý znie: 13. V § 12 ods. 15 sa slovo „snemom“ nahrádza slovami „vedeckou radou“. Doterajšie body sa primerane preznačia. Novovložený bod 13 nadobúda účinnosť 1. januára 2022, čo sa premietne do článku upravujúceho účinnosť. 5. V bode 17 sa § 20a až 20c označujú ako § 15 až 17. Súčasne sa vykoná súvisiaca legislatívnotechnická úprava vnútorného odkazu – v bode 17 § 20c ods. 2 písm. b) sa slová „§ 20a“ nahradia slovami „§ 15“. 6. V bode 18 § 21ab ods. 5 sa číslo „30“ nahrádza číslom „60“. 7. V bode 18 § 21ab ods. 6 sa nad slovom „vklad“ vypúšťa odkaz „30g)“ vrátane poznámky pod čiarou k odkazu 30g). Zároveň sa primerane upraví úvodná veta k poznámke pod čiarou.
Danko, Andrej, predseda NR SR (2016-12-08):
Elemér, köszönöm. Dúfam, že to bolo v dobrom. Tibor Bernaťák.
Bugár, Béla, podpredseda NR SR (2010-12-01):
Pán poslanec Matovič, nech sa páči, môžete reagovať na faktické poznámky.
Matečná, Gabriela, podpredsedníčka vlády a ministerka pôdohospodárstva a rozvoja vidieka SR (2019-02-14):
So všetkými údajmi. Je možné sa na nich pozrieť. Nielen priame podpory, ale aj projektové podpory.
P. Abrhan, poslanec: (2010-04-27):
Zákon z 2. marca 2010 na podporu vlastenectva, vrátený prezidentom Slovenskej republiky na opätovné prerokovanie, bol rozhodnutím predsedu Národnej rady Slovenskej republiky č. 1549 z 19. marca 2010 pridelený na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre kultúru a médiá. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko. Prezident Slovenskej republiky vo svojom rozhodnutí z 19. marca 2010 č. 1216-2010-BA uviedol dôvody na vrátenie zákona, navrhol, aby Národná rada po opätovnom prerokovaní zákon schválila s touto zmenou: Čl. VIII znie: „Čl. VIII Tento zákon nadobúda účinnosť 1. septembra 2010.“ V nadväznosti na túto zmenu treba v čl. II v druhom bode v § 140a slová „k 1. aprílu 2010“ nahradiť slovami „k 1. septembru 2010“ a slová „pred 1. aprílom 2010“ nahradiť slovami „pred 1. septembrom 2010“. Ústavnoprávny výbor Národnej rady Slovenskej republiky prerokoval vrátený zákon dňa 22. apríla 2010, neprijal platné uznesenie, nakoľko jeho návrh nezískal podporu nadpolovičnej väčšiny všetkých poslancov výboru podľa čl. 84 ods. 3 Ústavy Slovenskej republiky. Výbor Národnej rady Slovenskej republiky pre kultúru a médiá rokoval 20. apríla 2010, neprijal platné uznesenie, nakoľko návrh uznesenia nezískal podporu nadpolovičnej väčšiny poslancov výboru. Spoločnú správu výborov Národnej rady Slovenskej republiky o výsledku opätovného prerokovania predmetného zákona vo výboroch Národnej rady Slovenskej republiky gestorský výbor neschválil, nakoľko návrh programu schôdze výboru nezískal podporu nadpolovičnej väčšiny jeho poslancov. Preto som vám čítal teraz informáciu. Ďakujem, pán predsedajúci, prosím, otvorte rozpravu.
Jurinová, Erika, podpredsedníčka NR SR (2013-09-06):
Ďakujeme, pán poslanec. Ďalší prihlásený ústne do rozpravy je pán poslanec Fecko.
Blanár, Juraj, podpredseda NR SR (2022-09-22):
Pán poslanec Takáč s faktickou poznámkou.
Chaban, Ivan, poslanec NR SR (2011-02-11):
Ďakujem. Prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Fronc, Martin, poslanec NR SR (2014-07-02):
Pán predseda, v rozprave nebol podaný žiaden procedurálny návrh, preto, prosím, dajte hlasovať o tom, aby návrh poslancov Nicholsonovej a Poliačika, ktorým sa novelizuje zákon č. 245/2008 Z. z. o výchove a vzdelávaní, bol v zmysle rokovacieho poriadku Národnej rady prerokovaný v druhom čítaní.
Blanár, Juraj, podpredseda NR SR (2021-09-29):
Na vaše vystúpenie evidujem šestnásť faktických poznámok. Ukončujem možnosť... ešte pán poslanec Blcháč a pán predseda Národnej rady. Osemnásť faktických poznámok, uzatváram možnosť prihlásiť sa s ďalšími. Ako prvý pán poslanec Milan Mazurek. Nech sa páči.
Nicholsonová, Lucia, podpredsedníčka NR SR (2016-04-20):
Na faktické poznámky zareaguje pani poslankyňa Dubačová. Nech sa páči.
Hlina, Alojz, poslanec NR SR (2013-02-06):
Ďakujem veľmi pekne. No, kde začať. Ku kolegovi Osuskému. No, mňa to už ináč aj čiastočne prešlo, len sem-tam sa mi to vráti, viete, aj s plesom v opere, tá irónia, proste niekde dajú vysielač deťom nad hlavu, z hlavy im to robí praženice a zo srdca pingpongovú loptičku, ale tu normálne, natvrdo a ešte budeme sa vykrúcať, to, pán kolega, už to nechajme tak. Čo sa stalo, sa stalo, ja som ochotný vám to prepáčiť. Dobre? Už sa k tomu nevracajme. (Smiech v sále.) Len prosím vás, len prosím vás, už nespomínajte mne tu, že či nejaký v Zimbabwe, proste urobil obilnicu bez dotácií, lebo to posilňujete vedomie ľudí, ktorí sú tam, ktorí tiež určitým spôsobom sú v niečom extrémni, lebo oni za to, že sa ráno zobudia, chcú, aby dostali dotáciu. To viete, vy sa navzájom, vy sa potrebujete, ako Slota niekedy potreboval tiež mať protiprúd. Viete, to je to, to je tá vyvážená, ja hovorím o vyváženej polohe. A kolega Miroslav Kadúc, ja chcem povedať jednu vec. Slovenský výrobok ako taký prísne vzato neexistuje. A vy máte v návrhu textáciu, ja keď som hovoril, my sa môžeme dopracovať k tomu, že môžete povedať, potravina dopestovaná na území Slovenska, surovina vychovaná na území Slovenska, ale to v textácii nemôžete. Čiže vám nepomôže žiadna vykonávacia vyhláška alebo predpis ministra, to už nikto nezožmolí. Proste to celé treba s hanbou stiahnuť, ale hovorím, paradoxne posilníte ľudí, ktorí upozorňujú na to, že čoho všetkého sú niektoré parlamenty schopné. Nabíjate im, nabíjate im zásobníky. O to ide, o to celé ide. Ja som to včera potichu, som vydržal a vieš, že mi to spôsobuje problémy, lebo sa k veciam rád vyjadrím, hej, ale som čakal, že to neprejde, ale prešlo! Čo mám k tomu povedať? Ďakujem.
Figeľ, Ján, podpredseda NR SR (2015-12-02):
Pán kolega, myslím, že aj vaša pauza, aj čas naznačuje...
Hrnčiar, Andrej, podpredseda NR SR (2018-03-26):
Pán poslanec Jurzyca.
B. Bugár, podpredseda NR SR: (2003-01-14):
(Hlasovanie.) Prítomných je 125 poslancov, za návrh 112, zdržali  sa 12, nehlasoval 1. Konštatujem, že navrhované uznesenie sme schválili. Ďakujem pán minister aj pán spravodajca za spoluprácu. Teraz by sme mali pristúpiť k ďalšiemu rokovaniu. Ďalej potrebujeme ministra obrany pána Šimka, ktorého tu ešte nevidím. Dobre, tak kým príde minister, pristúpime k ďalšiemu rokovaniu s tým, že pán poslanec Lintner, nech sa páči, procedurálny návrh. Ľ. Lintner, poslanec: Ďakujem, pán predsedajúci, za slovo. Chcel by som vám predložiť dohodu štyroch poslaneckých klubov vládnej koalície, aby sa z programu stiahli návrhy zákonov, ktoré sú pod bodmi č. 9, 10 a 11 a po dohode s poslaneckým klubom Smer aj bod č. 12 a aby sa presunuli na ďalšiu schôdzu.
Danko, Andrej, predseda NR SR (2019-10-28):
Prosím, prezentujme sa a hlasujeme. (Hlasovanie.) Prítomných 134, za 73, proti 20, zdržalo sa 40, nehlasoval 1. Konštatujem, že Národná rada návrh schválila. (Striedanie predsedajúcich schôdze.)
Hort, Milan, podpredseda NR SR (2011-04-05):
Prepáčte, pán kolega, niekto tu pred chvíľou hovoril, že, o nervozite inej strany. Poprosím tých, čo sú nervózni, nech vyčkajú na faktické poznámky. Ďakujem pekne. Nech sa páči, pokračujte.
Zmajkovičová, Renáta, podpredsedníčka NR SR (2013-03-22):
Ďalší v rozprave vystúpi pán poslanec Fecko. Nech sa páči.
Vašečka, Richard, poslanec NR SR (2016-04-26):
Asi je zbytočné sa rozčuľovať a namietať, že toto bolo flagrantné porušenie rokovacieho poriadku, aj opustenie vecnosti a odbornosti, na ktorú toľkokrát bolo apelované. Koľko ste obhajovali vládny program? Kde ste odpovedali na kritiku vládneho programu? Tu nech si spytujú svedomie predsedajúci schôdze, hlavne, že ste okamžite napomínali opozičných poslancov, ktorí nemohli uveriť tomu, čo počujú. Hanba! Aké bolo skutočné posolstvo tohto príhovoru? To nebol príhovor k Matovičovi a Lipšicovi, to bol príhovor k poslancom koalície, špeciálne poslancom SMER-u. Dôvera je naštrbená, koalícia krehká, treba ju upevniť. Kto je najlepší, koho nasadíme? Robert Kaliňák, sugestívny rečník, ktorému odpustíme guláš poloprávd a lacné bonmoty, lebo učičíka naše svedomie a posilní našu vieru v to, čo robíme bez ohľadu na to, či je to skutočne dobré alebo zlé. Takže čo vám povedal v skutočnosti, koaliční kolegovia? Jasné, vôbec nie sme dôveryhodní a nezaslúžime si dôveru, ale to nevadí, lebo tamtých som tak očiernil, že vám nič iné nezostáva, len zahlasovať za nás. Skvelé! (Potlesk.)
Laššáková, Jana, podpredsedníčka NR SR (2013-11-29):
Vyhlasujem rozpravu za skončenú. Pán minister, nech sa páči, určite chcete zaujať stanovisko. Máte slovo.
Hrušovský, Pavol, podpredseda NR SR (2011-05-19):
Panie poslankyne, páni poslanci, prosím, zaujmite svoje miesta v rokovacej sále, pristúpime k hlasovaniu o jednotlivých prerokovaných bodoch. Poprosím pána poslanca Sidora, aby z poverenia výboru pre pôdohospodárstvo a životné prostredie Národnej rade predložil na hlasovanie návrh uznesenia k prerokovávanému vládnemu návrhu zákona, ktorým sa mení a dopĺňa zákon č. 514/2008 Z. z. o nakladaní s odpadom z ťažobného priemyslu a o zmene a doplnení niektorých zákonov . Včera sme prerušili hlasovanie o tomto bode programu po odhlasovaní súhlasu Národnej rady s tým, že zákon prerokujeme v druhom čítaní. A poprosím teraz pána poslanca o návrh uznesenia, ktorým Národná rada prideľuje zákon výborom, určuje lehoty, ako aj gestorský výbor. Nech sa páči, pán poslanec. (Ruch v sále.) Páni poslanci, prosím, sústreďme sa na hlasovanie. Je toho pomerne dosť. Želám si, aby sme odhlasovali čo možno najviac návrhov, preto poprosím aj spravodajcov, aby postupovali veľmi operatívne. Nech sa páči, pán poslanec.
Lajčák, Miroslav, podpredseda vlády a minister zahraničných vecí a európskych záležitostí SR (2014-10-29):
Ďakujem pekne, vážená pani podpredsedníčka. Vážené pani poslankyne, vážení páni poslanci, na rokovanie pléna Národnej rady Slovenskej republiky predkladám v rámci druhého čítania návrh zákona, ktorým sa mení a dopĺňa zákon č. 151/2010 Z. z. o zahraničnej službe a o zmene a doplnení niektorých zákonov v znení zákona č. 403/2010 Z. z. a ktorým sa menia a dopĺňajú niektoré zákony. Novela reaguje na prevzatie nových úloh ministerstva po viacerých novelizáciách kompetenčného zákona a zohľadňuje aj potreby aplikačnej praxe rezortu zahraničných vecí a európskych záležitostí. Do návrhu boli z týchto dôvodov zapracované zmeny v oblasti ekonomickej diplomacie či nové úlohy v rámci európskych záležitostí. Novela tiež okrem iného podrobnejšie špecifikuje výkon niektorých konzulárnych funkcií, ktorých vymedzenie v zákone bolo predtým všeobecné. Úpravy korešpondujú s terminológiou a obsahom inštitútov ustanovených vnútroštátnymi právnymi predpismi a príslušnými medzinárodnými zmluvami, ktorými je Slovenská republika viazaná. Legislatívne riešenie si vyžiadala aj problematika odmeňovania počas dočasného vyslania na výkon štátnej služby v zahraničí, a to dôsledku valorizácie platových taríf v rámci kolektívneho vyjednávania koncom minulého roka o pevnú sumu 16 eur, a nie ako doposiaľ percentuálnym zvýšením. Táto skutočnosť zasiahla do výpočtu zahraničného funkčného platu zamestnancov vykonávajúcich zahraničnú službu, čo je neprípustné. Platí totiž princíp, že vnútroštátna valorizácia nemôže ovplyvniť zahraničný funkčný plat. V tejto súvislosti je potrebné okrem úpravy ustanovení v zákone o zahraničnej službe vykonať aj novelizáciu súvisiacich zákonov o verejnej službe a o štátnej službe. Zmeny nebudú mať dopad na rozpočet verejnej správy a boli prerokované s gestorom oboch zákonov, Úradom vlády Slovenskej republiky a so všetkými dotknutými ministerstvami, ktoré vysielajú štátnych zamestnancov na výkon štátnej služby v zahraničí. Dovoľte mi ešte na záver uviesť, že Ministerstvo zahraničných vecí a európskych záležitostí Slovenskej republiky sa ako vecne príslušný rezort stotožňuje so všetkými pozmeňujúcimi a doplňujúcimi návrhmi uvedenými v spoločnej správe výborov. Vážená pani podpredsedníčka, vážené panie poslankyne, vážení páni poslanci, dovoľujem si požiadať o prerokovanie návrhu a o jeho schválenie. Ďakujem za pozornosť, skončil som.
Glváč, Martin, podpredseda NR SR (2017-03-29):
Ďakujem. S reakciou pán podpredseda vlády, nech sa páči.
J. Kvorka, poslanec: (2007-03-27):
Pán poslanec Dzurinda sa tu snaží vystupovať, vo svojom vystúpení nás poučovať, dávať nám rozumy, ako keby my sme tu všetci boli, ja neviem, voľajakí školáčikovia a on mal patent na rozum a mohol nás tu poučovať zo všetkého, čo ani spolovice nie je pravda. Pán poslanec Dzurinda, vstúpte si do seba, zmierte sa s tým, že jednoducho vaše postavenie je teraz také, aké sa rozhodlo vo voľbách, je nezmenené, vydrží to štyri roky, máte právo na opozičné pôsobenie, máte právo na kritiku, ale buďte kritický a vystupujte aj tak, keď tu nie je premiér, ktorý vám pije krv v žilách a ktorého vy strašne nerád vidíte. Ďakujem pekne.
Bugár, Béla, podpredseda NR SR (2018-05-15):
Pána Blahu.
Paška, Pavol, predseda NR SR (2012-07-03):
Pán poslanec Sulík, nech sa páči.
Sulík, Richard, predseda NR SR (2011-02-02):
Prepáčte mi, pán poslanec, poprosím kolegov, keby nevykrikovali bez mikrofónu, mali ste v rozprave sa...
Matovič, Igor, poslanec NR SR (2016-05-19):
Jozef, ďakujem ti veľmi pekne za opakované vystúpenie, ale obávam, že je to, ako keby tak hrach na stenu si hádzal, lebo tí ľudia, ktorí tu aj vlastne predo mnou – niektorí zo SMER-u – alebo teda predtým v diskusii vystúpili za SMER, tak oni majú červené súkno, keď niekto hovorí o tom, že ľudia sa budú mať lepšie, keď zlepšíme podmienky pre zamestnávateľov. Jednoducho chcú a automaticky si myslia, že keď niečo sa volá sociálny fond, tak to je niečo, do čoho nikdy nemôžeme zasiahnuť, a to je to najlepšie, čo tým našim zamestnancom pomôže, lebo, božechráň, ak by sme nejaký sociálny fond zrušili a povolili podnikateľovi to, čo teraz v podstate povinne dáva do sociálneho fondu, aby dal ako mzdu svojim zamestnancom, lebo každú mzdu okrem tých ľudí, ktorí poberajú minimálnu mzdu, každú ďalšiu mzdu všetci ostatní ľudia, ktorí zarábajú viac ako minimálnu mzdu, tak ju majú iba na základe toho, že ten zamestnávateľ sa rozhodol túto výšku mzdy poskytnúť svojmu zamestnancovi. Čiže to nie je o tom, že ujo na Úrade vlády povedal, že teraz bude zarábať niekto 700, niekto 1 500 a niekto 2-tisíc eur. Ale iba preto ten zamestnanec dostáva tú mzdu, lebo zamestnávateľ sa tak rozhodol. Ale, hovorím, obávam sa, že aj tie ostatné návrhy títo ľudia nepochopia. Radšej tu budú obhajovať čokoľvek, len aby vytvárali a udržiavali v ľuďoch ilúziu, že oni jediní to myslia s tými zamestnancami dobre a oni im pomôžu. Ale, bohužiaľ, tie ich návrhy veľakrát chránia práveže zamestnancov, nezamestnaných od práce a nieže im pomáhajú prácu získať. A tie bludy, ktoré hovoria pri gastrolístkoch, že ľudia potom stratia stravovacie návyky, keď my im zrušíme gastrolístky, tak to už snáď nemá ani komentár, alebo to, že alkoholik keď nebude dostávať gastrolístky, tak sa nebude stravovať a bude si kupovať alkohol, no dnes osloví svojho prvého kolegu, vymení si gastrolístok za peniaze a ide si kúpiť ploskačku.
Figeľ, Ján, podpredseda NR SR (2014-07-01):
To bolo krátke. Ďakujem pekne. Teraz sa pýtam, či sa niekto hlási do rozpravy ústne. Takže dvaja páni kolegovia, Peter Pollák, Viliam Novotný. Uzatváram možnosť ďalej sa hlásiť. Pán Pollák, začnete? Nech sa páči. Máme sedem minút do devätnástej. Ešte to využijeme.
V. Novotný, poslanec: (2007-10-29):
Ako o prvom budeme hlasovať o návrhu uznesenia, ktorý som ako spravodajca podal ja. Prosím, dajte o ňom hlasovať. Máte ho rozdaný písomne v laviciach.
P. Hrušovský, podpredseda NR SR: (2002-05-31):
J. Prokeš, poslanec: Ďakujem veľmi pekne. Ja by som rád reagoval na vystúpenie pána kolegu Pittnera. Pán kolega, ja v žiadnom prípade nemám prečo velebiť komunizmus. Moja rodina tvrdo trpela za socializmu a viem veľmi dobre, o čom to bolo. Ale druhá vec je, či dnes budeme postupovať takým spôsobom, že namiesto predkladania argumentov si zjednodušíme cestu a niekomu zakážeme istým spôsobom myslieť. Výsledok bude, že namiesto možno nejakej malej verejnej diskusie o desať, o pätnásť, o dvadsať rokov, pretože diskusia nebude, nové generácie sa vrátia presne k tomu, čo sme nechceli. Preto si dovolím aj do budúcnosti tvrdiť, že je dôležité, aby každý mohol vysloviť svoj názor. Iná vec je otázka propagácie. Ďakujem.
Hrnčiar, Andrej, podpredseda NR SR (2017-02-08):
Pani poslankyňa Kaščáková.
Mikloško, Jozef, poslanec NR SR (2014-11-25):
Ja sa tohto zákona nechcem zastávať, ale si myslím, že táto téma je skutočne super urgentná pre našu spoločnosť a že je veľmi smutné, že vlastne tá spoločnosť už akoby rezignovala nad touto témou. Záver je, všetci sú rovnakí, kradnú, obohacujú sa z verejných zdrojov a tak ďalej a to samozrejme nie je pravda. Exemplárnym prípadom verejného obstarávania bol starý predaj emisií, pamätáte sa, keď Národná rada schválila možnosť cez sprostredkovateľov, vzápätí to štát predal niekomu, schránkovej firme za 5 a pol koruny na kubík, ten niekto to predal za osem a pol a 47 miliónov sa získalo prakticky za nič. Potom podľa médií sa o pár rokov vrátilo sem na Slovensko, na konkrétnych ľudí. To je absurdné, aby takéto veci sa už nemohli stávať a preto si myslím, že základom zmeny verejného obstarávania je práve to, aby to bolo bez sprostredkovateľov. Tí sprostredkovatelia prídu, majú styky, všetko zariadia, odoberú financie a urobia ďalšie obstarávanie, možno na takých istých lumpov, ako sú oni, len sám podpredseda vlády Vážny povedal, že takýchto obstarávateľov tu evidujú, tuším, 235. Ja som nedávno napísal taký blog o tom, aj tu som o tom hovoril, keď z 2,8 miliónov sa po štyroch, piatich kolách tomu chudákovi na konci má zaplatiť 126-tis. eur za vykonanú prácu. Doteraz mu to nezaplatili, asi mu to aj nikdy nezaplatia a na blogu sa ľudia čudovali, prečo sa čudujem, však toto je bežné a medzitým firmy skrachujú a nič sa im nestane. Zaujímavé, že pán premiér priznal napríklad, že Dôveru, majiteľov Dôvery nepozná ani SIS-ka. A teraz tu pán predrečník hovoril, že 100 miliónov Dôvera odliala z peňazí vlastne našich, niekde, bohvie kde. Čiže je to veľmi pozoruhodné, tieto dve tvrdenia. Ďakujem.
Blanár, Juraj, podpredseda NR SR (2021-09-30):
Pán poslanec Šefčík, môžete reagovať na faktické poznámky.
V. Veteška, podpredseda NR SR: (2006-09-06):
Otváram rozpravu k týmto obidvom bodom programu. Do rozpravy som nedostal žiadnu písomnú prihlášku. Pýtam sa vás kolegyne, kolegovia, kto sa hlási ústne do rozpravy. Nikto sa nehlási ústne do rozpravy. Takže uzatváram možnosť ďalšej komunikácie v rámci rozpravy. Vyhlasujem rozpravu za skončenú. A teraz by sme možno ešte stihli, možno nestihneme prerokovať návrh zákona, ktorý by mal predkladať podpredseda vlády pán Čaplovič. Nie je tu. V každom prípade budeme pokračovať prípravou na hlasovanie. Do 17.00 hodiny vyhlasujem prestávku. (Prestávka.) (Po prestávke.)
Hrnčiar, Andrej, podpredseda NR SR (2017-12-05):
Pán poslanec Vašečka.
Danko, Andrej, predseda NR SR (2020-02-25):
Pani poslankyňa Zvarová a vyjadrím sa k poslancovi Dostálovi. Nech sa páči, pani poslankyňa.
Hrnčiar, Andrej, podpredseda NR SR (2018-10-17):
Otváram rozpravu. Do rozpravy som dostal päť písomných prihlášok. Prvý, pán poslanec Jozef Mihál, potom pán poslanec Heger, pani poslankyňa Soňa Gaborčáková, pán poslanec Eugen Jurzyca, pani poslankyňa Jana Vaľová. Nech sa páči, pán poslanec Mihál.
Vons, Peter, poslanec NR SR (2021-02-04):
Ďakujem, pán podpredseda, pán minister za odpoveď. Dúfam, že teda sa tam nájdu, tá, asi nebudete vedieť povedať nejako konkrétne, pretože, samozrejme, tie prevádzky sú špecifické. Poviem príklad, v tom cestovnom ruchu, ja neviem, gastro, bolo im tam vyčlenené, že 10 % sa bude kryť z tých ich tržieb, a či tuná je už nejako vyšpecifikované a či je nejaká šanca teda aj spätne, aby to išlo už odvtedy, odkedy boli zavretí, pretože, samozrejme, najviac boli zavretí v roku 2020. A ešte, prepáčte, ak vás môžem opýtať sa, že vlastne tie fitnescentrá máme, častokrát majú problém s tým, že nie sú zaradení do nejakého konkrétneho ministerstva, pretože aj na, v odbore živnosti sú registrované ako fitnescentrum, starostlivosť o ľudské telo, služby pre verejnú hygienu obyvateľstva, vnútorné športoviská a tak ďalej, čiže je to roztrúsené. Lebo ja, keď som sa dopytoval na slovenskom Štatistickom úrade, tak mi povedali, že pod tým fitnescentrom je zaregistrovaných 343 firiem, hej, ale v podstate vieme, že ich, ja neviem, možnože ich je do 2 000 na Slovensku.
Číž, Miroslav, podpredseda NR SR (2015-03-11):
Ďakujem pekne. Pán poslanec Fecko s reakciou. Nech sa páči, máte slovo.
Kollár, Boris, predseda NR SR (2020-09-22):
Prosím, prezentujme sa a hlasujeme. (Hlasovanie.) Prítomných 99, za 95, proti žiadny, zdržali sa 4. Konštatujem, že sme tento návrh schválili. S procedurálnym návrhom vystúpi pani poslankyňa Cigániková.
Hirman, Karel, minister hospodárstva SR (2022-11-29):
Ďakujem veľmi pekne za slovo, pán predsedajúci. Vážená, vážené pani poslankyne, vážení páni poslanci, cieľom tohto vládneho návrhu zákona o preverovaní zahraničných investícií a o zmene a doplnení niektorých zákonov je zaviesť komplexný mechanizmus preverovania zahraničných investícií v Slovenskej republike z dôvodu ochrany bezpečnosti a verejného poriadku Slovenskej republiky, pričom sa prihliada aj na bezpečnosť a verejný poriadok v rámci Európskej únie. Dôležitosť zavedenia účinného mechanizmu preverovania zdôraznila situácia spôsobená pandémiou COVID-19 a hlavne tiež situácia súvisiaca s vojenskou agresiou Ruska proti Ukrajine. V tejto súvislosti Európska komisia vyzvala členské štáty Európskej únie, ktoré nedisponujú komplexnými mechanizmami preverovania zahraničných investícií, aby takéto mechanizmy prijali, a teda medzi ne patrí aj naša krajina. Návrh zákona upravuje aj niektoré aspekty spolupráce Slovenskej republiky s ostatnými členskými štátmi Európskej únie a s Európskou komisiou na základe nariadenia Európskeho parlamentu a Rady 2019/452 z 19. marca 2019, ktorým sa ustanovuje rámec na preverovanie priamych zahraničných investícií, ktoré prichádzajú do Únie v platnom znení. Mechanizmus preverovania ustanovený zákonom, návrhom zákona predstavuje efektívny nástroj ochrany pred bezpečnostnými rizikami spojenými so zahraničnými investíciami. Jeho implementáciou Slovenská republika bude môcť nielen monitorovať bezpečnostné riziká, ale aj ich eliminovať, a to prijatím konkrétnych opatrení vo forme stanovenia podmienok pre realizáciu zahraničnej investície alebo jej prípadným zakázaním. Vážený pán predsedajúci, vážené pani poslankyne, vážení páni poslanci, dovoľujem si vás požiadať o podporu predloženého vládneho návrhu zákona. Ďakujem.
Kučera, Karol, poslanec NR SR (2022-09-21):
Ďakujem za slovo. Tak ja by som chcel k tomu povedať toľko, že tiež som sa pridal k tejto novele, pretože viem, že tieto nikotínové žuvacie alebo žuvací tabak sa objavuje aj vo svete športu. Sám to vnímam, ešte keď som chodil po turnajoch, tak bolo to akosi nejak v móde, že niektorí hráči, najmä zo Švédska alebo z Nemecka, stále mali tento tabak v puse a nechutne si občas odpľuli a možno si aj trošku mysleli, že im to zvýši výkon, lebo sa tým zaoberala vlastne aj dopingová agentúra, či v takýchto množstvách vlastne ten nikotín by nemal byť zakázaný a podobne. Takže z tohto pohľadu sa to dotýka aj sveta športu a si myslím, že naozaj to tam absolútne nepatrí. Takže mali by sme možno aj v tomto smere to riešiť do budúcna. A takisto by som chcel doplniť možno kolegov, že naozaj tá návykovosť tohto žuvacieho tabaku je naozaj obrovská, lebo čítal som si zopár recenzií a aj fakulta v Brne, napríklad nemocnica teda sv. Anny hovorí o tom, že to je vlastne tak návykové ako heroín napríklad, čiže naozaj ten obsah toho nikotínu tam je obrovský. Takže to, že sa to dostáva k deťom, tak to je naozaj neuveriteľné a musíme s tým niečo robiť. Takže ďakujem.
Žiga, Peter, podpredseda NR SR (2024-06-19):
Otváram rozpravu v rámci tretieho čítania . Pýtam sa, či sa niekto hlási do rozpravy. Nie je tomu tak. Končím možnosť prihlásiť sa do rozpravy a vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Budaj, Ján, poslanec NR SR (2019-10-16):
... že systém bol zločinný a my sa dneska pýtame, aký systém urobil Kočner, Fico a ostatní, aj pán prokurátor Trnka na prokuratúre? To, to je systém práva? To je systém slušnej demokratickej krajiny? My hovoríme, že je to systém zločinný a žiadame, aby bol vyšetrený, to je všetko. A vy, ktorí ste proti, nech sa páči, len sa k tomu prihláste.
Vašečka, Richard, poslanec NR SR (2022-03-23):
Pán predsedajúci, prosím, dajte teraz hlasovať o skrátení lehoty na hlasovanie o návrhoch podaných v rozprave, pretože ešte neuplynulo 48 hodín od ich podania.
Ďuriš Nicholsonová, Lucia, podpredsedníčka NR SR (2018-05-11):
Otváram teraz možnosť prihlásiť sa do rozpravy k tomuto bodu ústne. Končím možnosť prihlásiť sa. Pán minister, vy sa chcete prihlásiť v rámci rozpravy? Nech sa páči, pán minister sa prihlásil o slovo.
Bugár, Béla, podpredseda NR SR (2019-06-18):
Pani poslankyňa Smolíková.
Blanár, Juraj, podpredseda NR SR (2021-10-20):
Ďakujem, pán minister. Teraz dávam slovo spoločnému spravodajcovi z výboru pre sociálne veci poslancovi Jánovi Kerekrétimu, aby informoval Národnú radu o výsledku rokovania výborov a odôvodnil návrh a stanovisko gestorského výboru. Nech sa páči, pán spoločný spravodajca.
Glváč, Martin, podpredseda NR SR (2017-04-05):
S faktickými poznámkami piati poslanci. Ukončujem možnosť prihlásiť sa. Pán poslanec Tomáš.
K. Sárközy, poslankyňa: (2006-12-12):
A ešte na dôvažok jedna veta. Na sobotňajšom sneme Smeru pán predseda Fico hovoril o tom, že v strane budú nejaké personálne zmeny. No myslím si, pán predseda, že niekedy je lepšie mlčať a rozmýšľať, ako hovoriť len preto, aby ste sa týmto personálnym zmenám vyhli.  Ďakujem.
Vons, Peter, poslanec NR SR (2020-11-03):
Vážený pán predsedajúci, vážené pani poslankyne, vážení páni poslanci, vážený pán minister, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa mení a dopĺňa zákon č. 213/2019 Z. z. o odplatách a o poskytovaní príspevku v civilnom letectve a o zmene a doplnení niektorých zákonov v znení zákona č. 90/2020 (tlač 319). Návrh zákona prerokúvame v skrátenom legislatívnom konaní. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z opatrení, ktoré pre mňa ako spravodajcu vyplýva z § 73 o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Pán predsedajúci, prosím, otvorte všeobecnú rozpravu.
Laššáková, Jana, podpredsedníčka NR SR (2013-10-25):
Pán spravodajca, zaujmite miesto určené pre spravodajcov. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Pán spravodajca sa hlási do rozpravy ústne. Končím možnosť prihlásiť sa do rozpravy ústne. Nech sa páči, máte slovo.
Laššáková, Jana, podpredsedníčka NR SR (2013-10-16):
S reakciou pán poslanec Hlina, nech sa páči.
Hrnčiar, Andrej, podpredseda NR SR (2017-06-14):
Ďakujem. Končím dnešný rokovací deň. Vážené panie poslankyne, vážení páni poslanci, chcem vás informovať, že rokovanie Národnej rady bude zajtra pokračovať o deviatej hodine rokovaním o návrhu na voľbu generálneho riaditeľa Rozhlasu a televízie Slovenska (tlač 565) s tým, že hlasovanie sa uskutoční o sedemnástej hodine. Prajem vám príjemný zvyšok. (Prerušenie rokovania o 20.02 hodine.)
Blanár, Juraj, podpredseda NR SR (2021-10-19):
Pán predseda výboru Kremský, nech sa páči.
P. Hrušovský, predseda NR SR: (2003-09-24):
Konštatujem, že návrh sme neschválili. Prosím, ďalšie návrhy. Budeme teraz, pani poslankyňa, hlasovať o návrhu zo spoločnej správy.
Šutaj Eštok, Matúš, poslanec NR SR (2022-02-11):
Ďakujem kolegom za faktické poznámky. Pokúsim sa postupne. Pani poslankyňa Marcinková, ja som povedal, že žumpu z úst si urobili Sulík, Matovič a Kollár. Prečítal som vám aj ich výroky vtedy a ich postoj dnes asi poznáte. A pýtam sa vás, kedy v živote či už Peter Pellegrini, alebo HLAS spochybnil naše zakotvenie v NATO a našu zahranično-politickú orientáciu, že máme byť orientovaní na všetky štyri strany? Ani raz. To, že sme vystúpili proti zmluve, ktorá je nevýhodná, to je jeden fakt, aj keby bola s Američanmi, s Rusmi, s Číňanmi, je zmluva nevýhodná pre Slovenskú republiku, ohrozuje suverenitu, demokraciu a ďalšie veci, tak nebudeme hlasovať za ňu. Keď ste vy hlasovala za, nemám s tým problém, to už si vysporiadajte s vašimi voličmi. Pán poslanec Kazda, nie my opozícia sa pokúšame tu niečo zmeniť. Šesťstotisíc podpisov na petíciu za vypísanie referenda, 54 % ľudí by išlo na takéto referendum o predčasných voľbách, 62 % ľudí by išlo na predčasné voľby, 78 % ľudí nedôveruje vašej vládnej koalícii a viac ako 85 % nedôveruje vášmu šéfovi Igorovi Matovičovi. Takéto výsledky nemá jedna jediná krajina na svete, nie v Európe! Tak si odpusťte tie vaše nemiestne poznámky. Páni predkladatelia Svrček, pán predkladateľ Svrček aj pani poslankyňa Hajšelová, veď váš šéf hovoril, keď mal ten citát, o tomto referende, že toto referendum, umožní všetko, aby sa konalo. Ak dáte účinnosť od roku 2024, asi toto referendum sa konať nemôže. A ak máte takýto problém teda, že ste tu dali 2024, pýtam sa, prečo ste nedali účinnosť teraz. A potom by ste to mohli zmeniť, keby tam boli také problémy s retroaktivitou. Tak sa netvárte farizejsky, prosím vás. Keď sa tu bavíme o akejsi tradícii, dvakrát v histórii Slovenskej republiky sa už referendum o predčasných voľbách konalo. A k tejto vašej najnovšej fantazmagórii s tým, ako my sme hlasovali za návrh poslanca Tarabu, asi nepoz... (Prerušenie vystúpenia časomerom.)
Laurenčík, Milan, podpredseda NR SR (2021-05-05):
Zatiaľ iba predsedajúci, ďakujem.
B. Bugár, podpredseda NR SR: (2001-09-05):
Takže, nech sa páči, môžete reagovať. A. Engliš, poslanec: Ďakujem, pán predsedajúci, ja chcem skutočne reagovať len veľmi krátko. Ak nedokážete od vlády dostať nič úderné, tak ju odvolajte. (Reakcia z pléna.)
Kazda, Radovan, poslanec NR SR (2022-02-15):
Ďakujem. Vážené panie poslankyne, vážení páni poslanci, návrh novely tohto zákona reaguje na prebiehajúcu pandémiu, epidémiu, teda pandémiu COVID-19 a tento návrh v podstate predlžuje niektoré termíny pre to, aby mohli naďalej poberať investičnú pomoc aj napriek tomu, že došli niektoré firmy do situácie, kedy sú tzv. v zlej situácii. V celom tomto návrhu je uľahčiť prijímateľom investičnej pomoci plnenie povinností udržať nové pracovné miesta vytvorené v priamej súvislosti s realizáciou investičného zámeru. Ďalej sa v návrhu zákona zavádza dočasná výnimka, v zmysle ktorej možno poskytnúť investičnú pomoc aj takému subjektu, ktorý je podnikom v ťažkostiach. To je práve to, čo som spomínal, že niektoré podniky sa dostali nie vinou nejakého zlého podnikania, ale vinou pandémie do a následnej teda hospodárskeho prepadu do ťažkostí. Toľko asi zhruba k návrhu.
Danko, Andrej, podpredseda NR SR (2024-09-17):
Poslanec Hlina.
Žiga, Peter, podpredseda NR SR (2024-02-09):
Ďalší v rozprave vystúpi pán poslanec Dostál.
Susko, Boris, poslanec NR SR (2015-12-09):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Bugár, Béla, podpredseda NR SR (2018-01-31):
Vážené panie poslankyne, páni poslanci, prerušujem rokovanie o tomto bode programu. Pristúpime za chvíľočku k hlasovaniu. Budeme hlasovať len o jednom zákone a to je vládny návrh zákona o pobyte cudzincov. Takže žiadam vás, aby ste sa vrátili do rokovacieho priestoru, o dve minúty pristúpime k hlasovaniu. (Dvojminútová prestávka.) (Po prestávke.)
Čellár, Miroslav, poslanec NR SR (2023-11-22):
Ďakujem pekne. Pripomínam členom ústavnoprávneho výboru zasadnutie teraz v miestnosti č. 150.
P. Hrušovský, predseda NR SR: (2004-03-17):
(Hlasovanie.) 123 prítomných, 86 za, 2 proti, 34 sa zdržalo, 1 nehlasoval. Schválili sme návrh o postúpení zákona do tretieho čítania . Otváram rozpravu. Pýtam sa pánov poslancov, či sa chce niekto prihlásiť do rozpravy? Nie. Vyhlasujem rozpravu za skončenú. Pristúpime k hlasovaniu o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 46/1993 Z. z. o Slovenskej informačnej službe v znení neskorších predpisov a o zmene a doplnení niektorých zákonov ako o celku v znení schválených pozmeňujúcich a doplňujúcich návrhov s odporúčaním gestorského výboru ho.
K. Cibulková, poslankyňa: (2007-02-06):
Predmetnú informáciu predkladá vláda Slovenskej republiky podľa ustanovení § 4 zákona č. 19/2003 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov. V polročných  intervaloch je vláda povinná písomne informovať Národnú radu o vydaných aproximačných nariadeniach  v uplynulom období a súbežne predložiť zámer ich prijímania v najbližšom  polroku. Platný zákon vymedzil oblasti, v ktorých vláda môže vydávať nariadenia, podmienky ich vydávania a tiež kontrolný mechanizmus. Uvedená povinnosť vlády je súčasťou kontrolného mechanizmu parlamentu. Podľa § 4 ods. 3 citovaného zákona Národná rada môže po prerokovaní požiadať vládu, aby právnu úpravu navrhovanú ako aproximačné nariadenia predložila ako návrh zákona. Aproximačné nariadenia v hodnotenom období v celkovom počte 28 i tie, ktoré sú pripravované a ktorých je 21, sú väčšinou z oblasti pôdohospodárstva a dopravy za účelom implementovania právnych aktov  Európskych spoločenstiev a Európskej únie. Ústavnoprávny výbor prerokoval predmetnú informáciu 29. januára 2007 na svojej 9. schôdzi a uznesením č. 94 odporúča Národnej rade informáciu vziať na vedomie. Pani predsedajúca, prosím vás, otvorte rozpravu.
Bugár, Béla, podpredseda NR SR (2016-04-28):
No tak ale... Prepáčte.
Laurenčík, Milan, podpredseda NR SR (2021-10-21):
Pán poslanec, chcete reagovať? Nie. Končím teda rozpravu, vyhlasujem ju za skončenú. Chce zaujať stanovisko navrhovateľ k rozprave? Nechce. Pani spravodajkyňa, chcete sa vyjadriť k rozprave? Ani pani spravodajkyňa. Prerušujem teda rokovanie o tomto bode programu. Kolegyne, kolegovia, teraz pristúpime k prvému čítaniu o návrhu poslancov Národnej rady Slovenskej republiky Petra Pellegriniho, Denisy Sakovej, Richarda Rašiho, Erika Tomáša a Matúša Šutaj Eštoka na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov . Návrh zákona je uvedený ako tlač 717. Návrh na jeho pridelenie na prerokovanie výborom je v rozhodnutí č. 747. Dávam teraz slovo pánovi poslancovi Richardovi Rašimu, aby návrh zákona uviedol. Nech sa páči.
Jurinová, Erika, podpredsedníčka NR SR (2014-02-04):
Vážené pani poslankyne, vážení páni poslanci, otváram piaty rokovací deň 29. schôdze Národnej rady Slovenskej republiky. Pokračujeme v prerušenej rozprave v prvom čítaní o návrhu skupiny poslancov na vydanie zákona, ktorým sa mení a dopĺňa Občiansky zákonník, tlač 850. Prosím poslanca Antona Martvoňa, aby zaujal svoje miesto a rovnako prosím pani spravodajkyňu Annu Vittekovú, aby zaujala miesto určené pre spravodajcov. Do rozpravy sú ešte písomne prihlásení poslanci Miroslav Beblavý a Dušan Bublavý. A dávam... Ešte raz? Hneď? Dobre. O slovo požiadal v zmysle rokovacieho poriadku pán predkladateľ. Nech sa páči, máte slovo, pán poslanec. (Pokračovanie v rozprave o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov a o zmene a doplnení niektorých zákonov , tlač 850.)
Vašečka, Richard, poslanec NR SR (2023-06-27):
Ďakujem pekne. Chcem oceniť vystúpenie pána poslanca Tomáša Lehotského. To, čo predvádzal pán poslanec Gröhling, to bolo čisto nejaký politický, proste politické haluze. Ale pán poslanec si prečítal zákon poriadne a išiel po ňom. A ja odpovedám, že áno, prečítal si ho veľmi správne. Nie je to žiadna chyba, je to úmysel. No a? Tu vidieť filozofický stred medzi SaS a Kresťanskou úniou. Lebo pre mňa nie je najdôležitejšia otázka aké Slovensko chceme mať. Ale dôležitejšia otázka je, aké deti chcú rodičia mať. Tá prvá otázka je dôležitá, ale tá druhá je ešte dôležitejšia. A ja sa nebudem prosiť štátu, ani Slovenskej republike, ani žiadnej inej republike alebo monarchii, alebo kráľovstvu, alebo komukoľvek ako ja v najzásadnejších veciach, ktorým verím, to náboženské a filozofické presvedčenie môžme si z toho zobrať slovo presvedčenie, to nie je ideológia presvedčenie. Celý život žijem podľa svojho presvedčenia. Ja sa nebudem prosiť, aby som mohol svoje deti chrániť pred tým, čo je v rozpore s mojím presvedčením. Slovensko a každá jedna spoločnosť je založená na rodine, nie na štátnych štruktúrach, ani na školskom systéme, akokoľvek je školský systém dobrý. Som učiteľ, som rád že som učiteľ a rád učím. Ale absolútne rešpektujem rodičov. Použil si argument, že ani ty neoperuješ svoje dieťa. Veď to je samozrejmé. My nehovoríme o tom, že rodičia majú učiť svoje dieťa matematiku alebo jadrovú fyziku, alebo odborné biologické veci. Ale aj v zdravotníctve máš informovaný súhlas. My hovoríme o tomto o informovanom súhlase pre naše deti aj v školstve. Lebo sme ich rodičia a máme právo rozhodovať, aké deti chceme mať. A ja tam nevidím žiaden spor, aj keď extrémne prípady... (Prerušenie vystúpenia časomerom.)
Kondrót, Maroš, poslanec NR SR (2015-11-12):
Ďakujem pekne, pán predseda. V rozprave vystúpili pani poslankyňa Mezenská, pán poslanec Hraško a pán poslanec Pellegrini. Bol podaný jeden pozmeňujúci a doplňujúci návrh. Pristúpime k hlasovaniu o pozmeňujúcich a doplňujúcich návrhoch zo spoločnej správy nasledovne: o bodoch 1 až 43 spoločne s odporúčaním gestorského výboru schváliť.
Osuský, Peter, poslanec NR SR (2014-11-09):
Ďakujem pekne, pani predsedajúca. No, mám kamaráta vodáka, ktorý by na toto povedal, parafrázujúc voľne, „každý právnik sa nevydarí“. Treba povedať, že poznám viacej nie celkom vydarených. A toto je, ako hovoria bratia Nemci, eine kleine Kostprobe. Jednak je to ukážka, zrejme, školy pôvodu, jednak je to možno trošku ukážka, tej by som nerád krivdil, pretože nemôže každý byť pastierom brata svojho, ale na druhej strane je to aj ukážka vkusu vyberajúcich. Myslím si, že aj v správnej rade kafilérie by toto bolo pomerne silné. A samozrejme pokus obrániť to tým, že bývalá premiérka, profesorka Radičová chodí, tak ako tisíce iných ľudí, oveľa slušnejších, ako často sedia tu v tejto sále, na Pohodu, je skutočne veľmi správny typ obrany. Teda ešte aj Radičová je takmer spoluvinná, že chodí tam, kam chodí váš nominant. Logika skutočne výborná, neviem, ako kolega prešiel u Gahéra, ale tiež to muselo byť zvláštne. No nakoniec chcem len povedať toľko, to, čo povedal na adresu nejakých dvoch nevinných dievčat, to je istá úroveň, ale zaujíma, a keď som stláčal gombík na faktickú, tak som čakal, že niekde predo mnou bude, dychčiac, pán predseda výboru Číž, estét, reprezentant kultúry parlamentu, púšťať oheň a síru nad nedopatrením, ktoré tohto týpka dostalo do tej funkcie. Kolega Číž absentuje v tejto kritickej chvíli parlamentnej kultúry a politickej kultúry. A mám z toho taký smutný pocit, že prepásol svoju hviezdnu chvíľu. (Potlesk.)
Ďuriš Nicholsonová, Lucia, podpredsedníčka NR SR (2019-06-20):
Teraz pristúpime k druhému čítaniu o vládnom návrhu zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je pod tlačou 1428 a správa výboru má tlač 1428a. Nech sa páči, pán minister spravodlivosti.
Kaník, Ľudovít, poslanec NR SR (2014-12-10):
Ďakujem. Vážený pán podpredseda, vážená snemovňa, v prvom rade by som sa chcel naozaj úprimne poďakovať predkladateľom, že predložili takýto návrh zákona. Je to veľmi dobrý a veľmi potrebný návrh zákona. Mne môže byť len ľúto, že sa nám nepodarilo omnoho skôr s takýmto návrhom zákona prísť. Ja musím zaspomínať, že ešte v časoch, keď som bol minister, a to už je viac ako desať rokov, sme takýto zámer mali v závere môjho funkčného obdobia. Sme sa o tom rozprávali. A bola to súčasť nášho plánu. Žiaľbohu, to moje funkčné obdobie sa skončilo trošku skôr, ako som to plánoval, a nestihli sme to už vykonať. Škoda, že tí nasledovníci, ktorí prišli, už toto nepovažovali za prioritu a že až dnes sa tento návrh dostáva na stôl Národnej rady. Na druhej strane, tak ako moji predrečníci povedali, je skutočne dobré a symbolické, že práve v dnešný deň tento návrh zákona sa prerokúva, že je to také symbolické. Tak ako sme pred časom prerokúvali návrh zákona o vyhlásení Štefánikovho sviatku na práve 28. októbra, čo bolo tiež veľmi pekné. Tak dnes na Deň ľudských práv je tu práve takýto zákon, ktorým sa má dať zadosť a učiniť akt spravodlivosti voči tým, ktorí trpeli, a hlavne voči tým, ktorí boli tí, ktorí to utrpenie spôsobovali. Takže nechcem hovoriť dlho, ale chcem jednoznačne v mene všetkých poslancov SDKÚ – DS vyjadriť jednoznačnú podporu tomuto návrhu zákona a vyzvať celú Národnú radu a predovšetkým vládnych poslancov, aby jednoducho tento návrh zákona bez akýchkoľvek výhrad v prvom čítaní podporili, pretože je veľmi potrebný a meškáme, veľmi meškáme v tom, aby sme tento akt spravodlivosti aspoň symbolicky vykonali a urobili a aby sme to, čo sme dlžní týmto obetiam a čo sme aj dlžní tým, ktorí tým obetiam spôsobovali utrpenie, naplnili a urobili. Ďakujem za pozornosť.
Pellegrini, Peter, predseda NR SR (2024-02-08):
Prezentujme sa a hlasujme o bode 225 druhého pozmeňujúceho návrhu pána poslanca Galka. (Hlasovanie.) Prítomných 120, za 14, proti 78, zdržalo sa 28. Bod sme neschválili.
Danko, Andrej, podpredseda NR SR (2024-02-28):
Dávam slovo spoločnému spravodajcovi z ústavnoprávnemu výboru poslancovi Tiborovi Gašparovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči.